பொட்டாசியம் பெர்ரோ ஆக்சலேட்டு

பொட்டாசியம் பெர்ரோ ஆக்சலேட்டு (Potassium ferrooxalate) என்பது K2Fe(C2O4)2(H2O)x என்ற பொது மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் பிசு ஆக்சலேட்டோ பெர்ரேட்டு(II) என்ற பெயராலும் இச்சேர்மம் அறியப்படுகிறது.  இடை உலோக ஆக்சலேட்டு அணைவு இந்த உப்பில் எதிர்மின் அயனியாக உள்ளது. இந்த அயனியில் இரும்பு +2 என்ற ஆக்சிசனேற்ற நிலையில் ஆக்சலேட்டு மற்றும் தண்ணீருடன் பிணைக்கப்பட்டுள்ளது.  

நீரற்ற K2Fe(C2O4)2 இரும்பு குளோரைடிலிருந்து நீர் வெப்ப முறைகளால் தயாரிக்கப்படுகிறது. இச்சேர்மம் முக்கோணப் பட்டக Fe(C2O4)3 மையங்களைக் கொண்ட ஓர் ஒருங்கிணைப்பு பலபடியாகும். பாதிக்கு மேற்பட்ட ஆக்சலேட்டு ஈந்தணைவிகள் பாலமாக இணைந்துள்ளன.

இருநீரேற்று
K2Fe(C2O4)2(H2O)2 என்ற சேர்மமும் இருப்பதாகக் கூறப்படுகிறது.J. Ladriere (1992): "Mössbauer study on the thermal decomposition of potassium tris (oxalato) ferrate(III) trihydrate and bis (oxalato) ferrate(II) dihydrate". Hyperfine Interactions, volume 70, issue 1, pages 1095–1098.  ஆனால் இது சரிபார்க்கப்படவில்லை. பொட்டாசியம் பெர்ரி ஆக்சலேட்டு  K3[Fe(C2O4)3] கரைசல் ஒளியால் சிதைக்கப்படும் போது பொட்டாசியம் பெர்ரோ ஆக்சலேட்டு உருவாகும் என நம்பப்படுகிறது.  ஒளிக்கதிர் விளைவுமானி அளவீட்டு முறையில் இது ஒரு பொதுவான முறையாகும். அல்லது 296 ° செல்சியசு வெப்பநிலைக்கு  மேல் பொட்டாசியம் பெர்ரி ஆக்சலேட்டு சூடாக்கப்பட்டு பொட்டாசியம் பெர்ரோ ஆக்சலேட்டு  தயாரிக்கப்படுகிறது. நீரற்ற உப்பு தண்ணிரில் கரைந்து ஆரஞ்சு-மஞ்சள் மற்றும் சிவப்பு நிற கரைசலை கொடுக்கிறது. இருநீரேற்று K2Fe(C2O4)2(H2O)2 படிகங்கள் தங்க மஞ்சள் நிறத்தில் உள்ளன.  

மேற்கோள்கள்

பகுப்பு:பொட்டாசியம் சேர்மங்கள்
பகுப்பு:இரும்பு(II) சேர்மங்கள்
பகுப்பு:இரும்பு அணைவுச் சேர்மங்கள்
பகுப்பு:ஆக்சலேட்டோ அணைவுச் சேர்மங்கள்